Sagunto

Sagunto (valentzieraz: ; ) Valentziako Erkidegoko erdialdeko kostaldeko udalerri bat da, Camp de Morvedre eskualdean eta Valentziako probintzian kokatua. Eskualdeko hiriburua da, eta probintziako hiri jendetsuenetan laugarrena. Hiriak Erdi Arotik XIX. menderaino Morvedre izan zuen izena, eta hortik hartu du izena eskualdeak.

63.359 biztanle zituen 2007an. Mediterraneo itsasoaren ertzean dago.

Altzairugintza izan da ekonomia-jarduera nagusia baina 1983. urtean itxi zuten altzairu-lantegia. Fruituak (laranjak, limoiak) eta mineralak (ikatza) esportatzen dira portutik. Iberiako hiri zaharra da, eta antzinako monumentuak ugariak dira. Aipagarriak dira erromatarren garaiko antzokia, zirkua eta hilerria, harresiak, XIV-XV. mendeetako Santa Maria eliza gotikoa eta hiriko museoa.

 Historia 
Iberiar leinu batek sortutako hiria da, eta haraino heldu ziren greziar merkatariak. K.a. 219. urtean, Erromaren aliatua zenean, Hanibal buru zuten kartagotarrek setiatu eta hartu zuten (Bigarren Gerra Punikoaren hasiera). Erromatarrek konkistatu zuten K.a. 214an, eta oparotasun handia izan zuen hiriak. Bisigodoen, bizantziarren eta musulmanen esku egon ondoren, Jakue I.ak konkistatu zuen (1248). 1874. urtean, Alfontso XII.a egin zuten errege hiri horretan, eta hurrengo urtean hiri-gutuna jaso zuen erregearen eskutik.

 Kirolak 
Balonmano Sagunto taldea Espainiako emakumezkoen eskubaloian palmaresik handiena izan duen taldea da. 27 liga eta 20 kopa irabazteaz gain 1997an Europako Kopa eta Superkopa eskuratu zituen.

 Erreferentziak 

 Kanpo estekak 

  Saguntoko Udal webgune ofiziala
  Saguntoko Antzokiari buruzko albiste laburra ARGIA astekarian

Kategoria:Sagunto
Kategoria:Antzinako Greziako koloniak